Συντεταγμένες: 40°20′24″N 26°38′24″E﻿ / ﻿40.34000°N 26.64000°E﻿ / 40.34000; 26.64000

Η **γέφυρα Τσανάκκαλε 1915** (τουρκικά: Çanakkale 1915 Köprüsü‎‎), επίσης γνωστή ως **γέφυρα Δαρδανελίων** (τουρκικά: Çanakkale Boğaz Köprüsü‎‎), είναι μια κρεμαστή γέφυρα, που κατασκευάστηκε στην Επαρχία Δαρδανελλίου στη βορειοδυτική Τουρκία. Βρίσκεται ακριβώς νότια από τις πόλεις της Λαμψάκου και Καλλίπολης, η γέφυρα καλύπτει το στενό των Δαρδανελίων, περίπου 10 χιλιόμετρα νότια της Θάλασσας του Μαρμαρά (Προποντίδα). Η γέφυρα θα ελαττώσει το κυκλοφοριακό φορτίο οχημάτων στις γέφυρες της Κωνσταντινούπολης και θα βελτιώσει τη στρατηγική σημασία της Ανατολικής Θράκης. 

Η γέφυρα είναι το επίκεντρο του Κιναλί-Μπαλικεσίρ αυτοκινητόδρομου κόστους 2,8 δισεκατομμυρίων δολαρίων και μήκους 321 χιλιομέτρων, που θα συνδέουν τους αυτοκινητόδρομους O-3 και O-7 στην Ανατολική Θράκη με τον αυτοκινητόδρομο O-5 στην Ανατολία. 

Με βασικό άνοιγμα 2.023 μέτρων, η γέφυρα ξεπερνά τη γέφυρα Ακάσι-Καϊκιό στην Ιαπωνία κατά 32 μέτρα, και είναι η μεγαλύτερη κρεμαστή γέφυρα στον κόσμο.

Σχέδιο
------

Άποψη της Γέφυρας Τσανάκκαλε 1915
Ο προϋπολογισμός κατασκευής της γέφυρας ανέρχεται σε 10 δισεκατομμύρια τουρκικές λίρες και τέσσερεις διεθνείς κοινοπραξίες εταιρειών έχουν εκδηλώσει ενδιαφέρον να αναλάβουν να κατασκευάσουν, να λειτουργήσουν και να συντηρήσουν τη γέφυρα για 16 έως 18 έτη. Οι εταιρείες τελικά που ανέλαβαν την κατασκευή, τη λειτουργία και συντήρηση του έργου είναι τέσσερεις: Daelim (Νότια Κορέα), Limak (Τουρκία), SK Engineering & Construction (Νότια Κορέα), Yapı Merkezi (Τουρκία). Το συνολικό μήκος της γέφυρας έχει προγραμματιστεί σε 3563 μέτρα και μαζί με τις κοιλαδογέφυρες προσέγγισης το μήκος θα φτάσει τα 4608 μέτρα, το οποίο θα ξεπεράσει το συνολικό μήκος της γέφυρας Οσμάν Γαζί και τις κοιλαδογέφυρες προσέγγισής του κατά 527 μέτρα, για να γίνει η μεγαλύτερη γέφυρα οποιουδήποτε τύπου στην Τουρκία. 

Το συνολικό ύψος των δύο πύργων της γέφυρας είναι 318 μέτρα ψηλό, καθιστώντας την τη δεύτερη ψηλότερη γέφυρα στην Τουρκία, μετά τη γέφυρα Γιαβούζ Σουλτάν Σελίμ, και την τρίτη ψηλότερη κατασκευή στη χώρα. Σε διεθνές επίπεδο, η γέφυρα είναι η τέταρτη ψηλότερη γέφυρα στον κόσμο, ξεπερνώντας τη Γέφυρα Σουτόνγκ στην Κίνα. Το κατάστρωμα της γέφυρας έχει 72,8 μέτρα ύψος και έχει συνολικό πλάτος 45,06 μέτρα και μέγιστο πάχος 3,5 μέτρα. Το κατάστρωμα έχει έξι λωρίδες (τρεις σε κάθε κατεύθυνση) του αυτοκινητόδρομου, μαζί με δύο πεζόδρομους σε κάθε πλευρά για συντήρηση.

Εκτός από την κατασκευή της γέφυρας το όλο σχέδιο προβλέπει την κατασκευή δύο κοιλαδογέφυρων πρόσβασης στη γέφυρα, τέσσερεις κοιλαδογέφυρες, 55 γέφυρες, 40 υπόγειες διαβάσεις, 238 αγωγούς νερού διαφόρων διαστάσεων, 4 περιοχές για service οχημάτων, δύο κέντρα λειτουργίας και συντήρησης και 7 σταθμούς διοδίων με εμπορικά κέντρα.

Εργασίες
--------

Στις 16 Μαΐου 2020 ολοκληρώθηκε ο δεύτερος πύργος, στην πλευρά της Καλλίπολης (ευρωπαϊκές ακτές). Τον Μάιο του 2020 ολοκληρώθηκε η κατασκευή των πυλώνων της γέφυρας Τσανάκκαλε. Τον Φεβρουάριο του 2021 ολοκληρώθηκε η ράμπα μήκους 4330 μέτρων της γέφυρας. Η ράμπα θα χρησιμεύσει σαν πλατφόρμα εργασιών για τη στερέωση των κύριων καλωδίων της γέφυρας.Τον Φεβρουάριο 2022 ολοκληρώθηκαν οι εργασίες ασφαλτόστρωσης στη γέφυρα. Η γέφυρα δόθηκε στην κυκλοφορία στις 18-03-2022. Το κόστος των διοδίων για τα αυτοκίνητα ανέρχεται σε 200 λίρες Τουρκίας και τα οχήματα θα μπορούν να διασχίζουν όλη την απόσταση της γέφυρας μόλις σε 6 λεπτά περίπου.

Συμβολισμοί
-----------

Ένα βίντεο από τη γέφυρα (2022)
Ορισμένοι συμβολικοί αριθμοί συνδέονται με τη γέφυρα. Το όνομα "1915" και η ημερομηνία τελετής έναρξης εργασιών "18 Μαρτίου" σχετίζονται με την τουρκική ναυτική νίκη στις 18 Μαρτίου 1915 κατά τη διάρκεια των ναυτικών επιχειρήσεων στην εκστρατεία της Καλλίπολης. Το μήκος της κύριας έκτασης της γέφυρας με "2.023" μέτρα αναφέρεται στην εκατονταετία της Τουρκικής Δημοκρατίας το 2023.Για να τιμηθεί η σημαία της Τουρκίας, οι πυλώνες της γέφυρας έχουν κόκκινο και άσπρο χρώμα. Οι δύο πυλώνες έχουν 318 μέτρα ύψος. Αυτός ο αριθμός επίσης παραπέμπει στην ιστορική ημερομηνία 18 Μαρτίου 1915. Η ημερομηνία των εγκαινίων της γέφυρας (18 Μαρτίου 2022), που έγινε από τον Ρετζέπ Ταγίπ Ερντογάν, δεν είναι τυχαία. Αυτή η ημέρα αποτελεί μια σημαντική επέτειο για την τουρκική ιστορία καθώς γιορτάζεται η νίκη των Τουρκικών δυνάμεων εναντίον των συμμάχων της Αντάντ στην εκστρατεία της Καλλίπολης κατά τη διάρκεια του Α' Παγκοσμίου Πολέμου.

Εικόνες
-------

* Δυτικός πύργος από τον Μάρτιο του 2020Δυτικός πύργος από τον Μάρτιο του 2020
* Θέα από την ευρωπαϊκή στην ασιατική πλευρά τον Μάρτιο του 2020Θέα από την ευρωπαϊκή στην ασιατική πλευρά τον Μάρτιο του 2020

Εξωτερικοί σύνδεσμοι
--------------------

*

Παραπομπές
----------

1. 1 2 3 4  www.aa.com.tr/tr/gundem/canakkale-bogazinin-iki-yakasini-birlestirecek-projede-sona-yaklasildi/2495227.
2. ↑  www.aa.com.tr/tr/turkiye/1915-canakkale-koprusu-insaatinda-calismalar-tam-gaz-suruyor/1880255.
3. ↑  www.patronlardunyasi.com/haber/Canakkale-ye-yapilacak-kopru-bu-koyleri-ihya-edecek/162409.
4. ↑  «Çanakkale Boğazı'nın iki yakasını birleştirecek projede sona yaklaşıldı». Anadolu Agency. 6  Φεβρουαρίου 2022. Ανακτήθηκε στις 20  Μαρτίου 2022.
5. ↑  «1915 Çanakkale Köprüsü yaklaşım viyadükleri yükseliyor». Haberler.com. 11  Δεκεμβρίου 2019. Ανακτήθηκε στις 20  Μαρτίου 2022.
6. ↑  «Canakkale 1915 Bridge - Verdict Traffic». *www.roadtraffic-technology.com*. Ανακτήθηκε στις 9 Μαΐου 2021.
7. ↑  «Çanakkale to be site of Turkey's longest bridge - Latest News». *Hürriyet Daily News* (στα Αγγλικά). Ανακτήθηκε στις 9 Μαΐου 2021.
8. ↑  «Four consortia in $2.6 bln Dardanelles bridge bid - Latest News». *Hürriyet Daily News* (στα Αγγλικά). Ανακτήθηκε στις 9 Μαΐου 2021.
9. ↑  «Masthead | About | 1915Çanakkale». *www.1915canakkale.com*. Ανακτήθηκε στις 9 Μαΐου 2021.
10. ↑  «Investors | About | 1915Çanakkale». *www.1915canakkale.com*. Ανακτήθηκε στις 9 Μαΐου 2021.
11. ↑  «The longest mid-span suspension bridge in the world» (PDF). Αρχειοθετήθηκε από το πρωτότυπο (PDF) στις 31 Αυγούστου 2018. Ανακτήθηκε στις 9 Μαΐου 2021.
12. ↑  «Project Information | About | 1915Çanakkale». *www.1915canakkale.com*. Ανακτήθηκε στις 9 Μαΐου 2021.
13. ↑  «Last steel block placed in Çanakkale 1915 Bridge». hurriyetdailynews.com. 16 Μαΐου 2020. Ανακτήθηκε στις 13 Ιουλίου 2020.
14. ↑  «The Piers of the 1915Çanakkale Bridge Have Been Completed | News | 1915Çanakkale». *www.1915canakkale.com*. Ανακτήθηκε στις 9 Μαΐου 2021.
15. ↑  «1915Çanakkale Bridge Catwalk Is Completed, Erection Of Main Cables Will Begin Soon | 1915Çanakkale». *www.1915canakkale.com*. Ανακτήθηκε στις 9 Μαΐου 2021.
16. ↑  «Asphalt Works Have Been Completed at the 1915Çanakkale Bridge | News | 1915Çanakkale». *www.1915canakkale.com*. Ανακτήθηκε στις 19 Μαρτίου 2022.
17. ↑  «Announcements | Corporate | 1915Çanakkale». *www.1915canakkale.com*. Ανακτήθηκε στις 19 Μαρτίου 2022.
18. ↑  «Cumhurbaşkanı Erdoğan, 1915 Çanakkale Köprüsü'nün geçiş ücretini açıkladı». *www.ntv.com.tr* (στα Τουρκικά). Ανακτήθηκε στις 19 Μαρτίου 2022.
19. 1 2  «Η γέφυρα των €2,5 δισ. που ενώνει την Ασία με την Ευρώπη σε μόλις 6 λεπτά». *MSN*. Ανακτήθηκε στις 22 Μαρτίου 2022.
20. 1 2  kadmin. «Τουρκία: Ο Ερντογάν εγκαινίασε τη μεγαλύτερη κρεμαστή γέφυρα παγκοσμίως | Bank Wars - Τράπεζες» (στα Αγγλικά). Ανακτήθηκε στις 19 Μαρτίου 2022.

|  |  |
| --- | --- |
| 

|  |
| --- |
| * Πύλη:Τουρκία
 |

 |